Document ID: 32001D0382

Id-Deċiżjoni tal-Kunsill
ta' l-14 ta' Mejju 2001.
fuq kontribuzzjoni finanzjarja għal ċertu spiża għall-implimentazzjoni ta' ċerti miżuri tat-tmexxija fuq ħut li jpassi ħafna.
(2001/382/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropeja, u partikolarment l-Artikolu 37 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi:
(1) Il-Komunità Ewropea ilha Parti Kontraenti fil-Konvenzjoni Internazzjonali għall-Konservazzjoni ta' Tonn Atlantiku, minn hawn 'il quddiem msejħa "l-Konvenzjoni ICCAT" mill-14 ta' Novembru 1997.
(2) Il-konvenzjoni ICCAT tirrappreżenta qafas għall-kooperazzjoni reġjonali fuq il-konservazzjoni u t-tmexxija ta' tonn u speċi bħat-tonn fl-oċean Atlantiku u l-ibħra biswit bit-twaqqif ta' Kummissjoni Internazzjonali għall-Konservazzjoni ta' Tonn Atlantiku, minn hawn 'l quddiem msejħa "ICCAT", u l-adozzjoni ta' rakkomandazzjonijiet fuq konservazzjoni u t-tmexxija fl-arja ta' konservazzjoni li għandhom jorbtu fuq il-Partijiet Kontraenti.
(3) Fil-ħdax-il laqgħa speċjali tagħha bejn is-16 sat-23 ta' Novembru 1998, ICCAT adottat rakkomandazzjoni fuq l-impożizzjoni ta' egħluq ta' ħin/arja marbuta ma' l-użu ta' apparat li jaggrega l-ħut li sar obbligatorju għall-Partijiet Kontraenti fil-21 ta' Ġunju 1999. Ir-Regolament tal-Kunsill (KE) Nru 973/2001 ta' l-14 ta' Mejju 2001 li jipprovdi għal ċerti miżuri tekniċi għall-konservazzjoni ta' ċerti stokkijiet ta' speċi li jpassu ħafna [2] jinkorpora din ir-rakkomandazzjoni fil-liġi Komunitarja.
(4) Biex tkun żgurata l-konformità mal-miżura, għandha ssir dispożizzjoni għal osservatur li jibqa' abbord kull bastiment matul il-perjodu konċernat. Arranġamenti dettaljati għandhom għalhekk ikunu adottati li jirregolaw l-inkarigu ta' l-osservaturi, il-ħidmiet tagħhom u l-pagament ta' l-ispejjeż li jonqfu.
(5) L-Istati Membri għandhom jiżguraw li l-bastimenti li jtajru l-bandiera tagħhom u li joperaw fl-arja ICCAT jħarsu l-miżuri ta' konservazzjoni u tmexxija applikabbli fl-arja. Jeħtieġ għall-Istati Membri li jiżguraw għalhekk li s-sistema ta' osservaturi tkun applikata.
(6) L-Istati Membri għandhom jieħdu passi biex jiżguraw li l-osservaturi jitqiegħdu abbord il-bastimenti li jtajru l-bnadar tagħhom u huma rimbursati l-ispejjeż li jinqalgħu mill-ħidma tagħhom.
(7) Biex tiffaċilita l-applikazzjoni tas-sistema ta' osservaturi, għandha ssir dispożizzjoni għall-kontribuzzjoni finanzjarja mill-Komunità għall-ispiża li ssir fl-inkarigu ta' l-osservaturi matul il-perjodu l-1 ta' Novembru 2000 sa l-31 ta' Jannar 2001. Il-kontribuzzjoni għandha tiddipendi fuq l-ispejjeż li jittieħdu mill-Istati Membri ladarba s-sistema ssir rutina,
ADOTTA DIN ID-DEĊIŻJONI:
L-Artikolu 1
1. L-ispejjeż li joħroġu mill-inkarigu ta' l-osservaturi mogħti taħt id-dispożizzjonijiet ta' l-Artikolu 3 tar-Regolament (KE) Nru 973/2001 għandhom jitħallsu mill-Istat Membru li jagħmel l-inkarigu.
2. L-Istati Membri jistgħu jgħaddu dawn l-ispejjeż, kollha jew parti, lis-sidien ta' bastimenti tal-Komunità msemmija fl-Artikolu 1 tar-Regolament (KE) Nru 973/2001.
L-Artikolu 2
1. Biex tkun faċilitata l-introduzzjoni tas-sistema ta' l-osservaturi, il-Komunità tista' tikkontribwixxi għall-finanzjament għall-ispiża ta' l-Istati Membri li tinqala' mill-inkarigu ta' osservaturi, għall-perijodu mill-1 ta' Novembru 2000 sal-31 ta' Jannar 2001.
2. Il-kontribuzzjoni tal-Komunità għandha tkun ta' 50 % ta' l-ispiża għall-fondi pubbliċi minfuqa minn kull Stat Membru fl-ogħti ta' l-inkarigu.
3. L-Istati Membri li jixtiequ jikkwalifikaw għall-kontribuzzjoni finanzjarja għandhom jissottomettu lill-Kummissjoni sa l-1 ta' April 2001 rapport dettaljat fuq:
- in-numru ta' osservaturi inkarigati;
- in-numru ta' bastimenti konċernati;
- l-isem tal-bastiment osservat u l-perjodu li għalih kull osservatur kien assenjat;
- ir-rapport finali ta' kull osservatur.
4. L-Istati Membri li jixtiequ jikkwalifikaw għal kontribuzzjoni finanzjarja mill-Komunità għandhom jissottomettu applikazzjoni għar-rimborż ta' l-ispiża msemmija fil-paragrafu 2 flimkien ma' żewġ kopji ta' dokumenti ta' appoġġ sa mhux aktar tard mill-1 ta' Mejju 2001. Id-dokumenti ta' appoġġ għandhom jinkludu mill-anqas il-punti prinċipali tal-ftehim bejn l-Istat Membru u min jipprovdi s-servizz, u l-evidenza tal-pagamenti konċernati.
L-Istati Membri għandhom jipprovdu assigurazzjonijiet li l-ispiża li ntefqet skond il-prinċipji ta' tmexxija finanzjarja serja u mal-ħtiġiet ta' din id-Deċiżjoni.
5. L-Istati Membri għandhom jipprovdu lill-Kummissjoni bit-tagħrif meħtieġa biex tippermettilha tivverifika jekk tħarsux il-ħtiġiet ta' din id-Deċiżjoni, partikolarment fir-rigward ta' l-inkarigu ta' osservaturi li dwarhom il-Komunità għamlet kontribuzzjoni finanzjarja.
L-Artikolu 3
Din id-Deċiżjoni għandha tapplika mill-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Din id-Deċiżjoni hija indirizzata lill-Istati Membri.
Magħmula fi Brussel, fl-14 ta' Mejju 2001.

Labels: 2
18
15
6